**Dinar Kelantan** (Jawi: دينر کلنتن) telah dilancarkan pada 2006 oleh Mariwasa Kraftangan, pengeluar cenderamata tempatan bagi objek seni dan budaya. Kerajaan negeri Kelantan cuba untuk memberi dinar satu status sah diperlakukan, tetapi tidak disokong oleh kerajaan persekutuan Malaysia di Putrajaya. Dinar kini telah dikeluarkan secara tidak rasmi, meskipun dengan tiada status sah untuk diperlakukan. Satu-satunya mata wang yang sah diperlakukan di Kelantan adalah ringgit Malaysia. Menurut perlembagaan Malaysia, jadual kesembilan, bahagian 7.a negeri di Malaysia tidak mempunyai hak untuk mengeluarkan duit syiling. 

Duit syiling ini mempunyai satu komposisi berlogam emas 22 karat. Terdapat 3 jenis - 1/4,1/2, dan 1 dinar.

Pelancaran 2010
---------------

Pada 14 Ogos 2010, Menteri Besar Kelantan , Datuk Nik Abdul Aziz Nik Mat berharap Kelantan menjadi negeri pertama mempelopori penggunaan emas dan perak sebagai mata wang syariah emas dinar dan perak dirham. Harapannya agar semua urus niaga, termasuk membayar gaji kakitangan kerajaan negeri menggunakan dinar emas.

Kontroversi
-----------

Menteri Perdagangan Antarabangsa dan Industri Datuk Seri Mustapa Mohamed menyatakan dinar emas Kelantan melanggar peraturan Bank Negara Malaysia jika dijadikan mata wang. Bidang tugas kerajaan Pusat dan kerajaan negeri berbeza. 1,000 peniaga di Kota Bharu dilaporkan akan menggunakan dinar emas dan dirham perak dalam transaksi perniagaan mereka. 'Mata wang' ini dikeluarkan oleh anak syarikat Perbadanan Menteri Besar Kelantan (PMBK), Kelantan Golden Trade.

Pengerusi Jawatankuasa Perancangan Ekonomi, Kewangan dan Kebajikan Negeri, Datuk Husam Musa menyangkal dinar emas adalah mata wang. Ia hanyalah sebahagian daripada sistem barter iaitu sistem pertukaran barang yang lebih Islamik. Sistem mata wang konvensional tidak Islamik kerana mudah dimanipulasi dan terjebak dengan riba.

Pada 15 Ogos 2010, Presiden MCA Datuk Seri Dr Chua Soi Lek mempertikaikan perdagangan dinar emas yang akan dilaksanakan kerajaan PAS di Kelantan. Kiranya PAS menguasai kerajaan Pusat selepas Pilihan raya umum ke-13, sekutunya DAP tentunya bersedia menerima mata wang baru ini yang diperkenalkan oleh parti Islam itu. Pelabur akan khuatir andainya PAS menjadi parti pemerintah dan menggunakannya dengan negara lain. Masihkah Malaysia dianggap sebagai negara perdagangan.

Lihat juga
----------

* Pohon Pitis Kelantan
* Pitis Kelantan Tin (1857-1889)
* Pitis Kelantan (1899-1920)
* Dinar Emas Matahari Kelantan
* Kijang Emas Kelantan

Rujukan
-------

1. ↑  Kerajaan Kelantan Diingat Patuhi Undang-Undang Berhubung Dinar
2. ↑  MCA Cabar DAP Nyatakan Pendirian Mengenai Isu Dinar Emas

Pautan luar
-----------

* Emas Dinar Kelantan Diarkibkan 2013-05-28 di Wayback Machine
* Siaran akhbar mengumumkan isu duit syiling emas Kelantan.
* Gambar dinar Kelantan. Diarkibkan 2007-09-28 di Wayback Machine
* Gambar 1 dinar Kelantan.[*pautan mati kekal*]
* Lagi laman web dengan maklumat tentang dinar Kelantan. Diarkibkan 2013-05-28 di Wayback Machine

| * l
* b
* s
Mata wang yang dipanggil dinar atau apa-apa nama yang mirip |
| --- |
| Sedang digunakan | Dinar Algeria (دينار) · Dinar Bahrain (دينار) · Dinar Iraq (دينار) · Dinar Jordan (دينار) · Dinar Kelantan (tidak rasmi) · Dinar Kuwait (دينار) · Dinar Libya (دينار) · Denar Macedonia (денар) · Dinar Serbia (динар) · Dinar Tunisia (دينار) |
| Tidak digunakan lagi | Dinar Bosnia-Herzegovina · Dinar Croatia · Denier Perancis · Dinar Krajina (динар) · Dinheiro Portugis · Dinar Republika Srpska (динар) · Dinar Yaman Selatan (دينار) · Dinero Sepanyol · Dinar Sudan (دينار) · Dinar Yugoslavia (динар) |
| As subunit | Qiran Iran (قران) · Rial Iran (ریال) |
| Lihat juga | Diner Andorra (cenderamata) · denarius · E-dinar · Dinar emas Islam · Dinar Switzerland (digunakan di Iraq) |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.